EkBass/fiwiki-20250220-pages-articles huggingface dataset:
Jenni Ahola

Jenni Kaarina Ahola (-Keskinen) (s. 25. maaliskuuta 1976 Tampere) on suomalainen malli, juontaja ja pr-henkilö sekä toimitusjohtaja. Hän voitti Suomessa Miss Internet -kisan vuonna 1997 ja osallistui Miss Hawaiian Tropic -kisaan Las Vegasissa. Ahola on muun muassa toiminut Olvi-tyttönä sekä esiintynyt elokuvissa Ponterosa, Kohtalon kirja ja Uuno Turhapuro – This Is My Life. Mallitoimisto Promodelin Jenni Ahola perusti 2004. Vuonna 2008 Ahola osti Lempäälän Ideaparkissa sijaitsevan vaateliike Tommy Hilfiger Concept Storen. Tampereella asuva Ahola on koulutukseltaan ylioppilas (1995) ja tradenomi (2004). Jenni oli naimisissa Ville Keskisen kanssa. Vuonna 2004 avioituneella parilla on tytär Klaudia Kaarina (s. 2008) ja poika Kristian (s. 2011). ==Lähteet== ==Aiheesta muualla== * Luokka:Suomalaiset mallit Luokka:Vuonna 1976 syntyneet Luokka:Elävät henkilöt
Peter Høeg

Peter Høeg (s. 17. toukokuuta 1957 Kööpenhamina, Tanska) on tanskalainen kirjailija. Hän tuli tunnetuksi teoksellaan Lumen taju, joka julkaistiin vuonna 1992. Se nousi kansainvälisille bestseller-listoille, kun se käännettiin englanniksi. == Lapsuus, nuoruus ja opiskelu == Høeg syntyi vuonna 1957 Kööpenhaminassa. Hänen isänsä oli lakimies ja hänen äitinsä opetti latinaa. Hän pääsi lukiosta vuonna 1976, minkä jälkeen hän jatkoi opiskelua Kööpenhaminan yliopistossa, josta valmistui maisteriksi vuonna 1984. == Opiskelun jälkeen == Ennen kirjailijanuraa hän työskenteli muun muassa balettitanssijana Tanskan kuninkaallisessa baletissa ja merimiehenä. Hän teki kansainvälisen läpimurtonsa vuonna 1992 teoksella Lumen taju, joka käännettiin englanniksi ja joka nousi myöhemmin kansainvälisille bestseller-listoille. Suomessa Høegin kustantaja on Tammi, ja monet hänen kirjoistaan ovat ilmestyneet Keltaisessa kirjastossa. == Lolwe-säätiö == Høeg on perustanut Lolwe-säätiön, jolle hän lahjoittaa huomattavan osan tuloistaan. Säätiö rahoittaa naisten ja lasten tukemiseen tarkoitettuja hankkeita Afrikassa ja Tiibetissä. Time-lehti valitsi hänet yhdeksi eurooppalaisista sankareista. Sana Lolwe tarkoittaa äärettömyyttä, joka avautuu Victoriajärven yli länteen, taivaan ja maan kohtaamispaikkaan. Sana on luo-heimon kieltä. Høegin kenialainen puoliso kuuluu luo-heimoon. == Teokset == * Keltainen kirjasto 303 * Keltainen kirjasto 283 * * * * Keltainen kirjasto 377 * Keltainen kirjasto 420 * Keltainen kirjasto 460 *Sinun silmiesi kautta. (Gennem dine øjne, 2018). Suomentanut Sanna Manninen. Helsinki: Tammi, 2019. ISBN: 978-9520406943. Keltainen kirjasto 501 == Lähteet == == Aiheesta muualla == * * * * * == Kirjallisuutta == * Ulkomaisia nykykertojia 1. Toim. Ritva Aarnio ja Ismo Loivamaa. BTJ Kirjastopalvelu, 1998. Luokka:Tanskalaiset kirjailijat Luokka:Vuonna 1957 syntyneet Luokka:Elävät henkilöt
Välähdys

Välähdys on Malcolm Gladwellin vuonna 2006 ilmestynyt nopeaa päättelyä käsittelevä kirja, jossa perehdytään tarkemmin alitajuiseen, intuitiiviseen tai vaistomaiseen ajatteluun, jossa valinta tai päätös syntyy jopa millisekunneissa. Kyseessä ei ole kuitenkaan refleksimäinen reagointi, vaan aivoissa tapahtuva päätös, johon tietoisuudella ei ole suoraa pääsyä. Teoksen pääteesit voidaan tiivistää seuraavasti: *Alitajuisella ajattelulla on suuri merkitys arjessa ja poikkeustilanteissa, hyvässä ja pahassa. *Alitajuinen päätöksenteko on "suljetun oven takana" eli tiedostamatonta. *Alitajuiseen ajatteluun voi kuitenkin vaikuttaa ja sitä voi harjoittaa. == Aiheesta muualla == * * Luokka:Kirjat psykologiasta Luokka:Vuoden 2005 kirjat
Burbank

Burbank on kaupunki Kaliforniassa, Los Angelesin pohjoispuolella. Alueella on monien amerikkalaisten televisioyhtiöiden päämajoja ja elokuvastudioita. Kaupungissa asui vuoden 2010 väestönlaskennassa 103 340 ihmistä. ==Lähteet == == Aiheesta muualla == Luokka:Los Angelesin piirikunnan kaupungit
Töysän Veto

Töysän Veto on Töysässä toimiva urheiluseura, joka on perustettu 1936. Seuran nimekkäin urheilija on moukarinheittäjä Olli-Pekka Karjalainen. Töysän Vedosta on lähtöisin myös salibandynpelaaja Henri Myllymäki. Veto on menestynyt hyvin mm. yleisurheilussa ja painonnostossa ja osallistunut salibandysarjoihin. Töysän Vedossa toimii yleisurheilu-, painonnosto-, salibandy-, lentopallo-, ammunta-, hiihto- ja terveysliikuntajaosto. == Aiheesta muualla == *Seuran kotisivut Luokka:Alavutelaiset urheiluseurat Luokka:Suomalaiset yleisurheiluseurat Luokka:Suomalaiset lentopalloseurat Luokka:Töysä
2090-luku

__NOTOC__ 2090-luku on tuleva vuosikymmen, joka alkaa 1. tammikuuta 2090 ja päättyy 31. joulukuuta 2099. Vuosikymmen on 2000-luvun viimeinen vuosikymmen. == Ennustettuja tapahtumia == ==== 2090 ==== * 23. syyskuuta Isossa- Britanniassa on täydellinen auringonpimennys. * Greenpeacen mukaan koko maailman energia voidaan tuottaa uusiutuvalla energialla tänä vuonna. ==== 2094 ==== * 7. huhtikuuta Merkurius kulkee Jupiterin editse niin lähellä Aurinkoa, ettei tapahtumaa voi nähdä paljain silmin. ==== 2099 ==== * 31. joulukuuta Windows XP:n, Vistan, 7:n ja 8:n kalenteri saavuttaa suurimman päivämääränsä. * Tutkimuksen mukaan 83 % Amazonin sademetsästä voi olla tuhoutunut tähän vuoteen mennessä. == Fiktiivisiä viittauksia == ==== 2094 ==== * John Wyndhamin kirjan The Outward Urge kolmannen luvun tapahtumat sijoittuvat tähän vuoteen. Kirjassa Brasilia toteuttaa miehitetyn lennon Marsiin tänä vuonna. ==== 2095 ==== * Electric Light Orchestran konseptialbumi Time perustuu osittain oletettuihin tämän vuoden tapahtumiin. * Time Warp Trio -sarjan kirja 2095 sijoittuu tähän vuoteen. * Tupac Shakurin musiikkivideo California Love perustuu tähän vuoteen. ==== 2097 ==== * Taistelupelin One Must Fall: 2097 tapahtumat sijoittuvat tähän vuoteen. * Futuristisen ajopeli Wipeout 2097 tapahtumat sijoittuvat tähän vuoteen. * Videopelin X-Kaliber 2097 tapahtumat sijoittuvat tähän vuoteen. * Crystalis-pelin tapahtumat sijoittuvat tähän vuoteen. == Lähteet == Luokka:2000-luku Luokka:Tulevaisuus Luokka:Seulonnan keskeiset artikkelit
Pistis Sofia

__NOTOC__ Pistis Sofia (kreikkaa: "Usko viisaus") on laajin säilynyt gnostilainen kirjoitus. Siitä on säilynyt viisi koptinkielistä kopiota, jotka tutkijat ovat ajoittaneet noin vuosiin 250-300. Kirjoitus on osa ns. Askewin koodeksia, jonka British Museum osti vuonna 1785. Pistis Sofia kertoo ylösnousseen Jeesuksen opetuksista oppilailleen, joihin lukeutuvat muun muassa Magdalan Maria, Maria, Jeesuksen äiti sekä Martta. Kirjoitus kertoo muun muassa taivaan monimutkaisesta rakenteesta ja hierarkioista. Kirjoituksen mukaan Jeesus opetti oppilaitaan yksitoista vuotta ylösnousemuksena jälkeen, ja pystyi tuona aikana opettamaan heille ensimmäisen tason mysteerit. Kirjoitus käsittää kuusi kirjaa, yhteensä 148 lukua, ja on pisin tunnettu gnostilainen teksti. Se alkaa vertauksella, joka kertoo rinnakkaisesti Jeesuksen kuolemasta ja ylösnousemuksesta, ja kuvaa sielun alaslaskeutumista ja ylösnousemista. Tämän jälkeen kuvataan gnostilaisen kosmologian tärkeitä hahmoja. Lopulta kirjoitus luettelee 32 lihallista himoa, jotka ihmisen on voitettava ennen kuin pelastus on mahdollista. Kirjoituksen nimi Pistis Sofia on salaperäinen, ja se voitaisiin kääntää "Uskon viisaudeksi", "Viisaudeksi uskossa" tai "Uskoksi viisaudessa". Gnostilaisen mytologian kontekstin huomioon ottaen oikeampi käännös saattaisi olla "Sofian usko", koska gnostilaisille Sofia oli naispuolinen jumalhahmo, ei pelkästään sana 'viisaudelle'. == Lähteet == * Legge, Francis: Forerunners and Rivals of Christianity, From 330 B.C. to 330 A.D. (1914), reprinted in two volumes bound as one, University Books New York, 1964. LC Catalog 64-24125. * Mead, G. R. S. (1921) Pistis Sophia. == Kirjallisuutta == === Suomennokset === * * == Aiheesta muualla == * Pistis Sophia, G. R. S. Meadin vuoden 1921 painos * Pistis Sophia, G. R. S. Meadin vuoden 1921 painos * Pistia Sophia, Early Christian Writings Luokka:Gnostilaiset apokryfit
Coventry City FC

Coventry City Football Club, lempinimeltään Sky Blues on jalkapalloseura Coventrysta, Englannista. Coventry oli yksi vuonna 1992 perustetun Englannin Valioliigan alkuperäisjoukkueista. Kaudella 2022–2023 se pelaa Englannin toiseksi ylimmällä sarjatasolla mestaruussarjassa. Coventry Cityn managerina toimii Mark Robins. Coventry pelasi Englannin pääsarjassa vuosina 1967–2001, sijoittuen parhaimmillaan kuudennelle sijalle. Joukkueen historian suurin saavutus on FA Cupin voitto kaudella 1986–87. Loppuottelussa Coventry kaatoi Tottenham Hotspurin jatkoajan jälkeen numeroin 3–2. Coventry ei kuitenkaan päässyt seuraavalla kaudella pelaamaan Cup-voittajien Cupia, koska UEFA oli kieltänyt englantilaisjoukkueiden osallistumisen eurooppalaisiin seurajoukkueiden turnauksiin. Vuodesta 1899 vuoteen 2005 Coventry pelasi kotiottelunsa Highfield Roadilla. Stadion oli aikoinaan ensimmäinen täysin katettu stadion Englannissa. Tämän jälkeen joukkue siirtyi pelaamaan 32 500 -paikkaiselle Ricoh Arenalle, joka avattiin elokuussa 2005. Vuonna 2013 seuran omistajat eivät päässeet sopimukseen stadionin vuokrasta ja joukkue siirtyi vuokralle Northamptonin Sixfields Stadiumille. Tammikuussa 2005 seuran johdon ehdotus vaihtaa seuran logo modernimpaan herätti kovaa vastarintaa seuran kannattajien keskuudessa. Kannattajien painostuksesta seuran johto veti pois esityksensä logon vaihtamisesta. 14\. joulukuuta 2007 seura oli vain puolen tunnin päässä selvitystilaan joutumisesta. Seuran velkojen arvellaan olevan jopa 38 miljoonaa puntaa. Seuran pelasti entisen ammattilaisjalkapalloilija Ray Ransonin ja hedgerahastoyhtiö SISUn hyväksytty ostotarjous. Seura joutui stadionin omistajaosapuolen kanssa riitaan vuokrasta ja siksi siirtyi väliaikaisesti pelaamaan Sixfields Stadium stadionille Northamptoniin kauden 2013–14 alussa. Riita sovittiin elokuussa 2014 ja seura palasi kotiotteluihin Ricoh Areenalle (nyk. Coventry Building Society Arena). == Saavutukset == *FA Cup **Voitto: 1986–87 *FA Nuorten Cup **Voitto: 1986–87 *2. divisioona **Mestaruus: 1966–67 *3. divisioona **Mestaruus: 1963–64 *3. divisioona (Etelä) **Mestaruus: 1935–36 *4. divisioona **2-sija: 1958–59 *Birmingham Senior Cup **Mestaruudet: 1911, 1923 *3. divisioonan South Cup **Mestaruus: 1935–36 *Southern Professional Floodlit Cup **Mestaruus: 1959–60 == Tunnettuja entisiä pelaajia == *Steve Ogrizovic *Tommy Hutchison *George Curtis *George Hudson *Willie Humphries *Charlie Timmins *Jim Holton *Ian Gibson *Ray Pointer *Colin Stein *Gerry Francis *Bill Glazier *Reg Matthews *Cobi Jones *John Aloisi *Micky Adams *Dave Clements *Martin Jol *Mustapha Hadji *Brian Kilcline *Roy Wegerle *Dion Dublin *Gary McAllister *David Speedie *Robbie Keane *Craig Bellamy *Dennis Wise *Richard Shaw *Peter Ndlovu *Youssef Chippo == Lähteet == == Aiheesta muualla == * Virallinen sivusto Luokka:Coventry Luokka:Englantilaiset jalkapalloseurat Luokka:Länsi-Midlandsin urheilu Luokka:Vuonna 1883 perustetut urheiluseurat
Audi 100

Audi 100 oli Audin vuosina 1968–1994 valmistama edustusluokan henkilöautomalli. Viimeisen sukupolven edustaja nimettiin kesällä 1994 uuden nimeämiskäytännön (AX) mukaan A6:ksi, jonka nimisenä auton valmistus on jatkunut. == Audi 100 C1 (1968-1976) == Audi 100:n ensimmäinen sukupolvi esiteltiin marraskuussa 1968 ja markkinoille se ehti seuraavana vuonna. Kyseessä oli tällöin suurin Audi-merkin alla myyty henkilöauto. C1-pohjalevylle valmistettua autoa myytiin kaksi- ja neliovisina sedaneina sekä coupé-mallina. == Audi 100 C2 (1976-1984) == Toinen sukupolvi (Typ43 C2) tuli markkinoille vuonna 1977. Tällöin Audi esitteli myös ensimmäisenä maailmassa viisisylinterisen bensiinimoottorin. Hieman myöhemmin saataville tuli myös viisisylinterinen dieselmoottori. Coupé-mallin valmistus lopetettiin ja sen tilalle tuli Avant-nimellä markkinoitu viisiovinen hatchback-malli. Yhdysvalloissa autoa myytiin Audi 5000 -nimeillä. Vuonna 1977 valmistettiin myös miljoonas Audi 100 -malli. Vuonna 1980 esiteltiin Audi 200, joka oli 100-mallin turboahdetulla moottorilla varustettu huippumalli. == Audi 100 C3 (1983-1992) == Kolmas sukupolvi (Typ44 C3) tuli markkinoille 1982. Muotoilultaan auto oli selvästi aikaisempaa pyöreämpi ja korin ilmanvastuskertoimeksi ilmoitettiin perusvarusteisena ainoastaan 0,30. Sedan- mallia ei valmistettu enää kaksiovisena versiona, mutta uusi korivaihtoehto oli Avant-farmarimalli. Vuonna 1988 esiteltiin C3:n facelift-versio ja seuraavana vuonna 1989 ensimmäinen suoraruiskutteinen turbodieselmoottori: 2,5-litrainen 120-hevosvoimainen (261 Nm) voimanlähde. Audi 100 valittiin Vuoden Autoksi Euroopassa 1983. == Audi 100 C4 (1991-1994) == Neljäs sukupolvi tuli markkinoille vuonna 1990 ja seuraavana vuonna esiteltiin uusi Avant- malli. Audi 100 C4:stä on valmistettu myös S4-versiota, jota oli saatavana 2,2 litran turbomoottorilla sekä 4,2-litraisella V8-moottorilla. Vuoden 1994 kesällä Audi muutti mallisarjojensa nimiä, ja myös Audi 100 sai uuden Audi A6 -nimen. C4-koriin Audi tarjosi ensimmäistä kertaa nelivedon yhteyteen dieselmoottoria vuodesta 1994 alkaen. == Audi 100 Sport (1989-1990) == Vuonna 1989 esiteltiin Audi 100 Sport, joka erosi muista malleista sporttisemman sisustan (urheiluistuimet, lisämittarit, sähköikkunat ja suksiluukku vakiona) sekä ulkoisesti lokasuojan kaarien osalta (samat kuin Audi 200 Quattro 20V -mallissa). Myös kattoluukku oli vakiovarusteena. Mallia valmistettiin sedanina sekä Avantina yhteensä noin 3 500 kappaletta Audi 100 Sportia tarjottiin kahdella eri moottoriversiolla tehoiltaan 136 hevosvoimaa (2 309 cm³) ja turbolla varustettuna 165 hevosvoimaa (2 226 cm³). Vetotapana oli joko etuveto tai quattro-neliveto. Alusta oli 15 milliä normaalia Audi 100:aa matalampi. == Lähteet == 100 Luokka:E-segmentin autot
Nihon-shiki

Nihon-shiki tai Nippon-shiki () on romanisaatiojärjestelmä, jota käytetään japanin translitteroinissa latinalaisille aakkosille. ISO on tehnyt Nihon- shikistä ISO 3602 strict -standardin. Nihon-shikin kehitti Aikitsu Tanakadate vuonna 1885, ja se on Hepburniä vanhempi romanisaatiojärjestelmä. Tanakadaten aikomus oli täysin korvata Japanin kanji- ja kanakirjoitus romanisoidulla kirjoituksella, koska hän uskoi tämän auttavan japanilaisia kilpailussa länsimaisia kulttuureita vastaan. Koska järjestelmä kehitettiin japanilaisten omaan käyttöön heidän oman kielensä romanisaatiossa, se on paljon säännönmukaisempi kuin Hepburn ja toisin kuin Hepburn, se ei yritä helpottaa englannin puhujien japanin kielen ääntämistä. Nihon-shikiä seurasi samantapainen järjestelmä, Kunrei-shiki. Nihon-shikin ja Kunrei-shikin ero on niiden tavutus ja moderni ääntämys. Modernissa standardoidussa japanissa tavuparien di/zi ぢ/じ, du/zu づ/ず, dya/zya ぢゃ/じゃ, dyu/zyu ぢゅ/じゅ, dyo/zyo ぢょ/じょ, wi/i ゐ/い, we/e ゑ/え, kwa/ka くゎ/か, gwa/ga ぐゎ/が ääntäminen on muuttunut identtiseksi. Esimerkiksi kanadukai (Nippon-shiki) かなづかい äännetään modernissa japanissa kanazukai. Nihon-shikiä pidetään Japanin romanisaatiojärjestelmistä kaikkein säännönmukaisimpana, koska se säilyttää tiukan muodon: "yksi kana, kaksi kirjainta" vokaalikanoja lukuun ottamatta. == Käyttö == * Kun tavua he (へ) käytetään partikkelina, se kirjoitetaan he, ei e. * Kun tavua ha (は) käytetään partikkelina, se kirjoitetaan ha, ei wa. * Kun tavua wo (を) käytetään partikkelina, se kirjoitetaan wo, ei o. * Pitkät vokaalit merkitään sirkumfleksillä, esimerkiksi pitkä o kirjoitetaan ô, toisin kuin Hepburnissä, jossa käytetään macroneita. * n (ん) kirjoitetaan ennen konsonanttia n, mutta ennen vokaaleja n´. * Kaksinkertaiset konsonantit merkitään tuplaamalla poikkeuksetta sokuonia (っ) seuraava konsonantti. === Nihon-shikin romanisaatiotaulukko === Gojūon Yōon あ/ア a い/イ i う/ウ u え/エ e お/オ o (ya) (yu) (yo) か/カ ka き/キ ki く/ク ku け/ケ ke こ/コ ko きゃ/キャ kya きゅ/キュ kyu きょ/キョ kyo さ/サ sa し/シ si す/ス su せ/セ se そ/ソ so しゃ/シャ sya しゅ/シュ syu しょ/ショ syo た/タ ta ち/チ ti つ/ツ tu て/テ te と/ト to ちゃ/チャ tya ちゅ/チュ tyu ちょ/チョ tyo な/ナ na に/ニ ni ぬ/ヌ nu ね/ネ ne の/ノ no にゃ/ニャ nya にゅ/ニュ nyu にょ/ニョ nyo は/ハ ha ひ/ヒ hi ふ/フ hu へ/ヘ he ほ/ホ ho ひゃ/ヒャ hya ひゅ/ヒュ hyu ひょ/ヒョ hyo ま/マ ma み/ミ mi む/ム mu め/メ me も/モ mo みゃ/ミャ mya みゅ/ミュ myu みょ/ミョ myo や/ヤ ya ゆ/ユ yu よ/ヨ yo ら/ラ ra り/リ ri る/ル ru れ/レ re ろ/ロ ro りゃ/リャ rya りゅ/リュ ryu りょ/リョ ryo わ/ワ wa ゐ/ヰ wi ゑ/ヱ we を/ヲ wo ん/ン n Dakuten が/ガ ga ぎ/ギ gi ぐ/グ gu げ/ゲ ge ご/ゴ go ぎゃ/ギャ gya ぎゅ/ギュ gyu ぎょ/ギョ gyo ざ/ザ za じ/ジ zi ず/ズ zu ぜ/ゼ ze ぞ/ゾ zo じゃ/ジャ zya じゅ/ジュ zyu じょ/ジョ zyo だ/ダ da ぢ/ヂ di づ/ヅ du で/デ de ど/ド do ぢゃ/ヂャ dya ぢゅ/ヂュ dyu ぢょ/ヂョ dyo ば/バ ba び/ビ bi ぶ/ブ bu べ/ベ be ぼ/ボ bo びゃ/ビャ bya びゅ/ビュ byu びょ/ビョ byo ぱ/パ pa ぴ/ピ pi ぷ/プ pu ぺ/ペ pe ぽ/ポ po ぴゃ/ピャ pya ぴゅ/ピュ pyu ぴょ/ピョ pyo くゎ kwa ぐゎ gwa * Punaisella kirjoitetut merkit ovat kielessä vanhentuneita. Luokka: Japanin kieli Luokka:Kirjoitusjärjestelmät
EC Comics

Entertaining Comics, yleisesti tunnettu nimellä EC Comics, oli yhdysvaltalainen sarjakuvakustantamo. Se julkaisi 1950-luvulla sarjakuvamuotoista kauhua, rikosviihdettä, satiiria, sotafiktiota ja scifiä, kunnes sensuuri pakotti sen keskittymään huumorilehti Madiin. Kustantamon omisti alun perin Maxwell Gaines ja myöhemmin hänen poikansa William Gaines. Vuonna 1944 perustetun kustantamon nimi oli aluksi Educational Comics. Sen oli tarkoitus julkaista sarjakuvamuotoista valistusmateriaalia tieteestä, historiasta ja Raamatusta kouluille ja kirkoille. Kun perustaja Max Gaines kuoli 1947, hänen poikansa William peri kustantamon. Kustantamon nimi muutettiin Entertaining Comicsiksi ja samalla sen linja muuttui: se julkaisi vuodesta 1949 alkaen kauhu-, sota-, scifi- ja dekkarisarjoja. Sarjoista tuli erittäin suosittuja. 1940-luvun loppupuolella julkinen mielipide oli alkanut kääntyä sarjakuvia vastaan, koska niiden epäiltiin antavan lapsille huonoja vaikutteita. Suuret kustantamot perustivat Comics Code Authority-nimisen liiton valvomaan sarjakuvien sisältöä. EC joutui vaikeuksiin, sillä sen oli vaikea saada Comics Coden määrittelemää säännöstöä rikkovia sarjakuviaan levitettyä monien jälleenmyyjienkin liityttyä CCA:han. Vuoteen 1956 mennessä EC oli joutunut luopumaan kaikista lehdistään huumorilehti Madiä lukuun ottamatta. Nykyisin Madin jälkeen ehkä tunnetuin kustantamon julkaisemista lehdistä on Tales from the Crypt -kauhusarjakuva, josta on tehty tv-sarjoja ja elokuvia. Luokka:Yhdysvaltalaiset sarjakuvakustantamot
Majakanvartija (albumi)

Majakanvartija on Marko Haavisto & Poutahaukat -yhtyeen seitsemäs pitkäsoitto, joka julkaistiin 17. maaliskuuta 2010. == Kappaleet == # # # # # # # # # # # # # == Kokoonpano == * Marko Haavisto – laulu, basso * Jouni Saario – kitara * Kai Järvinen – kitara * Samuli Halonen – rummut == Arvostelut == * Soundi: Soundi: Levyarvio == Lähteet == == Aiheesta muualla == * Majakanvartija discogs.com -sivustolla Luokka:Poutahaukkojen albumit Luokka:Vuoden 2010 albumit
Tropojë

Tropojë on kaupunki Koillis-Albaniassa noin viisi kilometriä Kosovon rajalta. Tropojë sijaitsee Kukësin maakunnsa. Kaupungissa on joitain rakennuksia ottomaanien ajalta. Kuuluisin tropojëlainen on Albanian pitkäaikainen pääministeri Sali Berisha. == Lähteet == == Aiheesta muualla == Luokka:Albanian kaupungit Luokka:Albanian kunnat Luokka:Kukësin maakunta
Pogradec

Pogradec eli Pogradeci on kaupunki Itä-Albaniassa Ohridjärven rannalla. Se on suosittu rantalomakohde. Vuonna 2004 väestönlaskennassa kaupungissa oli 23 700 asukasta. Kaupungin historia alkaa illyrialaisheimojen ajoilta. Läheisellä kukkulalla on Kalaja e Podgradecit -niminen illyrialaisten linnoitus 500-luvulta eaa. Sitä ovat miehittäneet vuosisatojen varrella lukemattomat armeijat. Albanialle se on kuulunut vuodesta 1912. Kommunistihallinnon aikana kaupunki oli korkeiden virkamiesten ja Enver Hoxhan suosima lomapaikka. Järvi- ja vuorimaisemien lisäksi Podgarecin nähtävyyksiin kuuluvat illyrialaisten linnoituskukkula, roomalaisajoilta peräisin oleva Golikin kaarisilta ja sen yli kulkeva Via Egnatia (Rooman ja Konstantinapolin yhdistäneen tien jäänne) sekä varhaiskristillinen Linin basilika, jonka mosaikkiilattia on erityisen hieno. == Lähteet == == Aiheesta muualla == *Pogradecin turistiopas Luokka:Albanian kaupungit Luokka:Albanian kunnat Luokka:Korçën maakunta
Milan Panić

pienoiskuva|Milan Panić, Entinen Jugoslavian pääministeri vuonna 2015. Milan Panić (, s. 20. joulukuuta 1929 Belgrad, Serbia) on alkujaan yhdysvaltainserbialainen liikemies, monimiljonääri, erään farmasiayhtiön johtaja Amerikassa. Yhtiö toimi Kaliforniassa ja sen nimi oli ICN. Serbian äärinationalistisella politiikalla ratsastava kovan linjan poliitikko Slobodan Milošević kutsui Panićin maan presidentiksi hoitamaan maan taloutta ja kiillottamaan maan kuvaa länteen päin. Panić alkoi toimia pian maassa Miloševićin kaatamiseksi asettuen ehdokkaaksi Miloševićia vastaan, mutta Milošević esti Panićin vaalimainonnan. Tämän jälkeen Panić erosi Jugoslavian pääministerin virasta ja palasi Yhdysvaltoihin. == Lähteet == ==Aiheesta muualla== * Luokka:Jugoslavian pääministerit Luokka:Liikemiehet Luokka:Vuonna 1929 syntyneet Luokka:Elävät henkilöt
Jay Kay

Jay Kay (oik. Jason Luís Cheetham, s. 30. joulukuuta 1969 Stretford, Manchester) on brittiläinen funk-muusikko. Cheetam tunnetaan parhaiten Jamiroquai-yhtyeen laulajana, perustajajäsenenä sekä pääasiallisena laulunkirjoittajana. == Nuoruus == Cheetham kasvoi juutalaisen äitinsä Karen Kayn ja isäpuolensa James Royalin kanssa. Hän ei tavannut biologista, portugalilaista isäänsä ennen vuotta 2003. Cheetham vietti 13-vuotiaana kuusi kuukautta Thaimaassa isäpuolensa kanssa. Cheetham sai tietää kouluikäisenä että hänellä oli ollut kaksoisveli, joka oli kuollut kuuden viikon ikäisenä. Cheetham joutui säännöllisesti vaikeuksiin koulussa, ja täytettyään 15 vuotta hän lähti kotoaan. Cheetham kouluttautui Oakhamin itsenäisessä koulussa Rutlandissa. Asuessaan kaduilla ja elättääkseen itsensä Cheetham turvautui näpistelyyn ja tekemään pimeitä töitä. Vuonna 1989 hän löysi itselleen käyttämättömän taksivarikon, jossa hän kuvaili olevan reikiä katossa eikä lainkaan sähköä. Siellä asuessaan Kay päätyi nujakkaan jossa häntä kaasutettiin kasvoille ja miltei puukotettiin, jonka jälkeen Kay pidätettiin ja häntä syytettiin ryöstöstä jonka hän kielsi tehneensä. Kotiin palatessaan Kay päätti muuttaa elämänsä alkaen nauhoittaa demoja (käyttäen rumpukonetta ja vapaata studioaikaa) ja kirjoittaa sanoituksia. Samoihin aikoihin hän päätti tulevan yhtyeensä nimen Jamiroquai, sekä suunnitteli sen logon, Buffalo Manin. Nimi perustuu Amerikan alkuperäiskansan, irokeesien nimeen, ja 'jam' -osa tulee jammailusta. ==Ura== Vuonna 1992 Kay perusti Jamiroquain jonka alkuperäisjäseninä olivat Toby Smith, Stuart Zender, Nick Van Gelder ja Wallis Buchanan. Jamiroquai on myynyt yli 20 miljoonaa albumia, ja on viettänyt yhteensä 162 viikkoa Ison-Britannian singlelistalla viimeisen 14 vuoden aikana. Kayn henkilökohtaisen varallisuuden on sanottu olevan n. 40 000 000 puntaa. Jay Kay oli Sunday Times -lehden kokoomalla vuonna 2004 julkaistulla rikkaimpien listan sijalla 950. Ensimmäisen single, When You Gonna Learn, valtavan suosion jälkeen solmittiin 1,9 miljoonan dollarin ja kahdeksan albumin sopimus Sony Recordsin kanssa. Yhtyeen ensimmäinen albumi, Emergency on Planet Earth, meni nopeasti kaupaksi ja Jamiroquain uniikki tyyli oli pian ilmeistä. Monia Jamiroquain edustama erilainen musiikkityyli ei kuitenkaan viehättänyt. Yhtyeen kolmas albumi Travelling without Moving sai pian osakseen kansainvälistä huomiota mullistavalla videollaan kappaleelle Virtual Insanity, joka toi Jamiroquaille neljä MTV-palkintoa. Heidän neljäs albuminsa Synkronized menestyi aivan yhtä hyvin, ja se nauhoitettiin Kayn kotistudiossa hänen 500 vuotta vanhan, 11 makuuhuoneen Buckinghamshiressä sijaitsevan kartanonsa puutarhassa. Vaikkakin lehdistö useimmiten keskittyy hänen intohimoonsa autoja kohtaan, hänen kartanoonsa tai rakkauselämäänsä, niin Jason Kay on muun muassa ympäristöasioissa hyvin valveutunut ja on lahjoittanut suuren määrän rahojaan Greenpeacelle ja Friends Of The Earthille sekä kodittomille. ==Aiheesta muualla== *Jamiroquain kotisivu *Jamitaly - the italian community Luokka:Brittiläiset funkmuusikot Luokka:Brittiläiset laulajat Luokka:Vuonna 1969 syntyneet Luokka:Elävät henkilöt
Corey Beaulieu

Corey King Beaulieu (s. 22. marraskuuta 1983 Brunswick, Maine, Yhdysvallat) on yhdysvaltalainen kitaristi, joka soittaa metalliyhtyeessä Trivium. Beaulieu aloitti kitaransoiton 14-vuotiaana, ja hänen suurimpia musikaalisia vaikutteita ovat olleet Metallica, Megadeth, Pantera ja Iron Maiden. Yksi ensimmäisistä häneen vaikuttaneista rock-yhtyeistä oli Guns N’ Roses. Triviumin lisäksi Beaulieu on esiintynyt Roadrunner Recordsin (Triviumin levy- yhtiö) kokoamalla Roadrunner United: The All Star Sessions -albumilla, jolla hän soittaa toista kitaraa King Diamondin laulamassa kappaleessa In the Fire. Hänen esikuviinsa kuuluu muun muassa Megadethissä soittanut Marty Friedman. ==Trivium== Beaulieu liittyi Triviumiin vuonna 2003 ja soitti yhtyeen toisella albumilla Ascendancy. Ensimmäinen kappale, jonka säveltämisessä hän oli mukana, on albumin 7. raita Like Light to the Flies. Beaulieun bändiin liittymisen jälkeen Triviumin suosio on kasvanut tasaisesti, joka näkyy muun muassa yhtyeen tyylisuunnalta hieman uudenlaisen Trivium-albumin The Crusaden (2006) hyvässä menestyksessä. Beaulieu toimii yhtyeen toisena kitaristina, soittaen sooloja, kuten myös kitaristiparinsa Matt Heafy, joka on yhtyeen laulaja ja huomattavin laulujen kirjoittaja. Beaulieu on myös yhtyeen taustalaulaja keikoilla, hoitaen lähinnä karjumisosuudet taustalaulusta. ==Välineet== ===Kitarat=== Beaulieu on uransa aikana käyttänyt Jacksonin, Ibanezin, B.C. Richin ja edesmenneen Pantera-kitaristi Dimebag Darrellin puolison Rita Haneyn hänelle lahjoittamaa Deanin Razorback-kitaraa. Tällä hetkellä Beaulieullä on käytössään Jackson Guitarsin hänelle valmistama Signature-kitara. ===Muut=== Beaulieu käyttää Marshallin JCM2000 DSL -kitaranuppeja, sekä Marshallin JCM900BV-kaiutinkaappeja. Lisäksi Beaulieu suosii Marshallin etuvahvistinta JMP-1, BOSSin sekä Ibanezin säröpedaaleita, Jim Dunlopin plektroja, sekä DR:n Dimebag Darrellin signature-kieliä (paksuuksilla 9–46 ja 10–46). ==Aiheesta muualla== * Beaulieu Triviumin kotisivuilla Luokka:Yhdysvaltalaiset kitaristit Luokka:Vuonna 1983 syntyneet Luokka:Elävät henkilöt
Janne Parviainen

Janne Olavi Parviainen (s. 1973) eli Pannu Hanhi on suomalainen rumpali. Hän soittaa yhtyeissä Ensiferum ja Liekehtivät Torsionit, joka on Notkean Rotan taustayhtye. Hän on uransa aikana soittanut myös Waltarissa, Sinergyssä, Barathrumissa, Jimsonweedissä ja Zwanzigerissä. Parviainen soitti Waltarissa 1990–2002, Barathrumissa 2000–2007 ja Sinergyssä 2002–2006. Hän liittyi Ensiferumiin vuonna 2005. Parviaisen Ensiferumin kanssa tekemä ensimmäinen albumi oli vuoden 2006 EP Dragonheads, jolla hän korvasi yhtyeen edellisen rumpalin Oliver Fokinin. Sinergyyn Parviainen liittyi heidän tuoreimman albuminsa, Suicide by My Siden, julkaisun jälkeen. ==Aiheesta muualla== *Barathrum *Ensiferum * Luokka:Suomalaiset metallimusiikin rumpalit Luokka:Vuonna 1973 syntyneet Luokka:Elävät henkilöt
Dobrica Ćosić

Dobrica Ćosić (, 29. joulukuuta 1921 Velika Drenova, Serbien, kroaattien ja sloveenien kuningaskunta – 18. toukokuuta 2014 Belgrad, Serbia) oli jugoslavialainen kirjailija, poliittinen teoreetikko ja Jugoslavian liittotasavallan ensimmäinen presidentti 1992–1993. 1960-luvulla Ćosić alkoi vastustaa Jugoslavian hallituksen politiikkaa, koska hänen mielestään se tuki yhä enemmän muita kansoja kuin serbejä. Näin Ćosićista tuli toisinajattelija. Ćosić osallistui keskeisesti serbinationalistisen liikkeen luomiseen 1980-luvun lopussa, minkä takia ihailijat kutsuvatkin häntä ”serbikansan isäksi”. Ćosićia on väitetty julkisuuteen vuotaneen ”Serbian tiede- ja taideakatemian muistion” kirjoittajaksi. Hän ei sitä laatinut, vaikka osallistuikin muistion luoneeseen kokoukseen. Ćosić tuki Slobodan Miloševićia vuonna 1989 ja Radovan Karadžićia vuonna 1991 Bosniassa, mutta kääntyi pääministerinä presidentti Slobodan Miloševićia vastaan 1993, ja joutui erotetuksi. Ćosić liittyi Miloševićia vastustaneeseen Otpor-järjestöön vuonna 2000. == Lähteet == Luokka:Jugoslavialaiset kirjailijat Luokka:Jugoslavialaiset poliitikot Luokka:Serbialaiset poliitikot Luokka:Vuonna 1921 syntyneet Luokka:Vuonna 2014 kuolleet
Colchester United FC

Colchester United Football Club on englantilainen jalkapalloseura. Se pelaa kaudella 2021–2022 Englannin neljänneksi korkeimmalla sarjatasolla kakkosliigassa. Se putosi kaudeksi 2008–2009 ykkösliigaan pelattuaan kahden kauden ajan ensimmäistä kertaa historiassaan Englannin toiseksi ylimmällä liigatasolla mestaruussarjassa. Colchester United pelaa kotiottelunsa 10 000 katsojaa vetävällä Colchester Community Stadiumilla kaudesta 2008–2009 lähtien. Joukkueen managerina toimii John Ward. == Aiheesta muualla == * Virallinen sivusto Luokka:Englantilaiset jalkapalloseurat Luokka:Essex
Pasi Saarinen

Pasi Saarinen (s. 17. huhtikuuta 1977 Hyvinkää) on suomalainen entinen jääkiekkopuolustaja. Hyvinkään Ahmoissa kiekkoilun aloittanut Saarinen siirtyi juniori-ikäisenä Tampereen Ilvekseen pelaamaan. Saarinen pelasi neljä kautta Tampereen Ilveksen liigajoukkueessa vuosina 1996-2000. Kaudella 1999–2000 Saarinen saavutti tehot 9+19=28, mikä on hänen piste-ennätyksensä. Kaudeksi 2000-2001 Saarinen siirtyi Helsingin Jokereihin ja pelasi siellä kaksi kautta. Jälkimmäisenä kautena Saarinen oli voittamassa Suomen mestaruutta. Kaudesta 2002-2003 uransa loppuun Saarinen kuului HIFK:n miehistöön. Saarinen oli myös HIFK:n kapteenistossa. Hän joutui lopettamaan uransa kauden 2006-2007 jälkeen, sillä hänen toinen jalkansa on lähes pelikyvytön . San Jose Sharks varasi Saarisen vuoden 2000 NHL:n varaustilaisuudessa kahdeksannella kierroksella numerolla 256. Saarinen aloitti Nokian Pyryn päävalmentajana kesken kauden 2013-14 ja jatkoi tehtävässä kauden 2014-15, jonka jälkeen siirtyi Ilveksen A-junioreihin. == Saavutukset == *1 Suomen mestaruus (2002) *1 SM-hopea (1998) ja 1 SM-pronssi (2004) == Lähteet == Luokka:Suomalaiset jääkiekkoilijat Luokka:San Jose Sharksin varaamat pelaajat Luokka:Vuonna 1977 syntyneet Luokka:Elävät henkilöt
OMG-hiukkanen

OMG-hiukkanen eli Oh-My-God-hiukkanen on lempinimi kosmiselle hiukkaselle, joka havaittiin 15. lokakuuta 1991 Fly's Eye -ilmaisimella Dugway Proving Groundsissa, Utahissa. Hiukkanen oli atomia pienempi, mutta sen liike-energia oli yhtä suuri kuin 25 m/s (90 km/h) liikkuvalla pesäpallolla (160 g): noin 3 × 1020 elektronivolttia eli suunnilleen 50 joulea. Hiukkanen oli luultavasti lähes valonnopeudella kulkeva protoni. Mikäli se oli protoni, sen nopeus oli noin (1 − (5 × 10−24)) c. Jos tällä nopeudella liikkuva hiukkanen lähtisi liikkeelle yhtä aikaa fotonin kanssa, vuoden kuluttua se olisi vain 46 nanometriä fotonia jäljessä. == Lähteet == == Aiheesta muualla == *Bird et al. (1993) Evidence for correlated changes in the spectrum and composition of cosmic rays at extremely high energies. Phys. Rev. Lett. 71, 3401. *The OMG- particle. Luokka:Kosminen säteily
Johanna Pakonen

Satu Johanna Desiree Pakonen (s. 2. toukokuuta 1976 Oulu) on vuoden 2002 tangokuningatar. Pakonen oli mukana Suomen euroviisukarsinnoissa vuonna 2006. Pakonen keikkailee aktiivisesti sekä omalla bändillään että vierailee mm. Lauantain Toivotut -bändin toisena solistina. Hän on opiskellut klassista laulua ja kitaran- ja klarinetinsoittoa konservatoriossa. Pakonen juonsi vuoden 2009 Tangomarkkinat yhdessä Mikko ”Peltsi” Peltolan kanssa. Pakosella oli naispääosa Rauman Kaupunginteatterissa esitetyssä Vexi Salmen elämästä kertovassa musikaalissa Villit vuodet. Pakonen on työskennellyt myös juontajana Iskelmäradiossa ja Radio Pookissa Oulussa. == Yksityiselämä == Pakonen oli naimisissa kuljetusalan yrittäjän Juha Laihoniemen kanssa vuosina 2010–2015. Pakosella on vuonna 2012 syntynyt tytär Nelli. Hän menetti jo 23. raskausviikolla syntyneet kaksospoikansa vuonna 2010, kun toinen heistä syntyi kuolleena ja toinen menehtyi elettyään vain puoli tuntia. Pakonen seurusteli vuosina 2016–2019 Hunks-tanssija Antti Lehdon kanssa. Pakonen on opiskellut puutarhurin perustutkintoa syksystä 2021 lähtien ja on valmistunut pihasuunnittelijaksi keväällä 2023. ==Diskografia== === Albumit === *Anna yksi yö (2003) * Niin kiire rakkauteen (2004) * Kosketus jää (2007) * Jälkeen kaiken suuren (2010) * Vähän Valoa (2021) === Kokoelma-albumit === * Kaikkien aikojen parhaat (2012) (Kokoelma) === Singlet === * "Simsalabim" (2014) * "Sitä et koskaan kysynyt" (2014) * "Vieläkö tanssii nainen" (2015) * "Nämä päivät" (2016) * "HittiMedley 2017" (2017) * "Metsämiehen laulu" (2020) * "Kummitus" (2021) * "Missä vaan" (2021) * "Sumutorvet" (2021) * "Vähän valoa" (2021) * "Köysissä" (2023) * "Ihana päivä" (2023) * "Sexgame" (2024) == Lähteet == * === Viitteet === ==Aiheesta muualla== * Johanna Pakosen kotisivu Luokka:Suomalaiset iskelmälaulajat Luokka:Tangokuningattaret Luokka:Vuonna 1976 syntyneet Luokka:Elävät henkilöt
Agamat

Agamat (Agamidae) on liskoheimo, jonka edustajia elää lähes kaikkialla Afrikassa, Aasiassa ja Australiassa. Ne ovat levinneet myös Euroopan kaakkoisrajoille. Agamia ei esiinny Amerikan mantereella eikä Madagaskarilla tai Tyynenmeren saarilla. Heimoon kuuluu noin 300 lajia. Lajit ovat keskikokoisia tai pieniä, lähinnä selkärangattomia syöviä päiväeläimiä. Ne ovat melko vankkarakenteisia liskoja, joilla on melko pitkä häntä, hoikat raajat, pitkiin kynsiin päättyvät varpaat sekä erottuva pää. Ruumista peittävät suomut muodostavat säännöllisen kuvioinnin, mutta pään suomut sijoittuvat epäsymmetrisesti. Agamilla on yleensä raskas ja pyöreä pää, hieman sivuilta litistynyt ruumis ja pitkät, hennot raajat. Useilla lajeilla on helttoja ja muita ihopoimuja, joita ne käyttävät soidinmenoissa. Agamien ihossa ei ole luutumia, eikä niiden häntä uusiudu kuten sisiliskoilla. Useimpien lajien naaraiden ja koiraiden väritys poikkeaa huomattavasti toisistaan. Naaraat ovat usein ruskeita, kun taas koiraat ovat kirkasvärisempiä etenkin lisääntymisaikaan. Hampaisto on monipuolinen. Siitä voidaan erottaa etu-, kulma- ja poskihampaat. Tällainen hampaisto soveltuu hyvin hyönteisten pyydystämiseen ja pilkkomiseen. Agamoihin kuuluu myös kasvinsyöjiä ja kaikkiruokaisia lajeja. Useimmat lajit liikkuvat öisin. Heimon kaikki lajit munivat munia. Laji- ja yksilömäärä ovat suurimpia kuivilla alueilla, ja lajeja elää jopa aavikoilla. Jotkut lajit viihtyvät myös kosteissa sademetsissä ja rantametsissä. Kuumilla alueilla agamat välttävät suuria ja äkillisiä lämpötilan vaihteluja aloittamalla päivänsä lämmitellen itseään auringossa yön jälkeen asettumalla auringon paisteeseen niin, että mahdollisimman iso osa ruumiin pinnasta sijaitsee kohtisuorassa auringon paistetta vasten. Päivän kuumimpaan aikaan ne puolestaan välttelevät ylikuumentumista kävelemällä jalat ojennettuina pitääkseen ruumiinsa mahdollisimman kaukana polttavasta maasta. Ne hakeutuvat myös kivien alle suojaan. Agamat pystyvät kameleonttien tapaan muuttamaan väriään nopeasti ympäristön mukaan. == Lähteet == == Aiheesta muualla == *UniProt, Taxonomy: Agamidae *ITIS: Agamidae *
Suopunki

Suopunki (, mongoliaksi ja venäjäksi arkan, nenetsiksi tynzei) on poronhoidossa porojen kiinniottoon käytetty heittopaula. Suopunki on noin 12–20 metriä pitkä ja yleensä noin 6–8 mm paksu naru, joka on punottu huomattavasti tavallista narua tiukemmaksi. Yleisimmin naru on tehty hampusta, puuvillasta tms. luonnonkuidusta, mutta niitä tehdään myös nahkasta palmikoimalla. Pituudessa ja paksuudessa on alueellista ja käyttömieltymyksistä johtuvaa vaihtelua. Naru yleensä tervataan ja tervaus tekee siitä jäykemmän ja estää narua sykertymästä sekä suojaa kastumiselta. Narun jäykkyyteen vaikuttaa punonnan kireys, naruun imeytetyn tervan määrä ja lisäaineet kuten vahat tai rasvat. Terva jäykistyy kylmällä ilmalla ja narun jäykkyys saa silmukan aukeamaan heiton aikana. Nykyisin käytetään yleisesti myös kumista tehtyä suopunkia. Hyvin tavallista on, että yhdellä poromiehellä on erilaisia suopunkeja, joista toiset toimivat hyvin pakkasella, toiset taas paremmin lämpimällä säällä. Suopungin heittopäässä on kaksireikäinen sarviluusta tai nykyisin myös muovista tehty köyden juoksusilmukkaa vastaava reikälevy, kiela, jonka suuremman reiän kautta suopungin kiristyvä silmukka kulkee. Naru lukittuu kielan pienemmän reiän taakse solmulla ja naru voi vapaasti pyöriä reiässä, jolloin narussa oleva kierre pääsee purkautumaan. Suopunki vyyhdetään ja heitetään poron sarviin tai kaulaan. Joskus suopunki tarttuu myös poron koparaan. Suopunkia käytetään yleisimmin poroerotuksessa aitaukseen ajettujen porojen joukosta halutun yksilön kiinniotossa. Suopunkia tosin korvaa nykyisin helpompi tapa, ohuen riu'un kärkeen kiinnitetty nuorasilmukka, vimpa eli vimpain, jolla haluttu poro silmustetaan kiinni. Tapa on helppo ja tarkka. Vältytään suopungin harhaheitoilta. Myös vimman käyttö on vähentynyt nykyisin, koska poroaidat pyritään nykyisin rakentamaan niin että emäaidasta on helppo ajaa poroja pienempään aitaan, jossa porot voidaan ottaa helposti kiinni suoraan sarvesta tai sorkasta. Eteläisellä poronhoitoalueella käytetään yleisesti hyvin pitkää (n. 25–30 m) ja melko ohutta, vain noin 5–6 mm paksua käsittelemätöntä puuvillasta punottua suopunkia, jolla ripataan poroja metsästä siten, että kelkkajäljelle asetetaan poljin eli ansasilmukka ja toinen pää suopungista sidotaan keppiin ja mies jää kepin kanssa vahtiin. Toinen mies ajaa poroa niin että se kulkee polkimen kautta ja vahtiin jäänyt mies nykäisee keppiä heilauttamalla suopungin poron jalkaan. Luokka:Poronhoito
Jiirisaha

Jiirisaha on saha, jolla nimensä mukaan sahataan kappaleita jiiriin eli tässä tapauksessa haluttuihin vinokulmiin. Käsivoimaisissa jiirisahoissa sahaa ohjaa sahauspöytään kiinnitetty liukukoneisto. Yksinkertaisempi konstruktio on selkäsaha, jonka ohjurina toimii metallista, puusta tai muovista tehty jiirilaatikko. Konevoimainen jiirisaha on tyypillisesti sirkkeli. Niistä käytetään nimitystä katkaisu- ja jiirisirkkeli tai pelkästään jiirisirkkeli tai jiirisaha. Sahaosa voi olla pelkän saranan varassa tai siinä voi olla myös ulottuvuutta lisäävä liukukoneisto. Laite on yksi tärkeimpiä kirvesmiehen ja puusepän työkaluja. Laitteen halpuus, käytännöllisyys, mittatarkkuus ja siirreltävyys on vaikuttanut suuresti rakentamisen mittatarkkuuksien ja laadun parantumiseen. Katkaisu- ja jiirisirkkeleiden tunnettuja valmistajia ovat muun muassa Makita, DeWalt ja Bosch. ==Lähteet== * Luokka:Työkalut Luokka:Sahat
Pakkosyöttäminen

Pakkosyöttäminen on ensisijaisesti keino pitää nälkälakkoon ryhtyneet vangit tai orjat hengissä, mutta sitä käytetään myös kidutukseen. Kidutuksena uhrille saatettiin syöttää esimerkiksi ulosteita sekä virtsaa. Nälkälakkoon ryhtyneitä vankeja ja orjia saatetaan pakkosyöttää, jotta nämä eivät kuolisi. Tätä harjoitettiin muun muassa mustia kuljettavissa orjalaivoissa, joissa oli erityisesti tätä varten suunniteltu metallinen koussikka, jolla ruoka saatiin orjan kurkkuun. Pakkosyöttö yhdistetään usein myös moralismiin. == Aiheesta muualla == *Lasten pakkosyöttö päiväkodissa toi sakot hovissa IS 29.10.2009 *"Kaikkea on maistettava" -asenne joutaa romukoppaan eluova.fi 26.3.2009 Luokka:Kidutusmenetelmät Luokka:Ravinto-oppi
Bajram Curri

Bajram Curri on pieni kaupunki Pohjois-Albaniassa, lähellä Kosovon rajaa. Vuonna 2004 siellä oli 7 500 asukasta. Se sijaitsee syrjäisellä vuoristoisella alueella, joka tunnetaan kirkkaista jokivesistään. Kaupunki on nimetty vuosina 1862–1925 eläneen kansallissankarin mukaan. Jugoslavian hajoamissotien aikana 1990-luvun lopussa alue kärsi pahoin, ja sinne oli vaikea saada kansainvälistä apua. == Lähteet == ==Aiheesta muualla== *www.bashkiabajramcurri.al Albaniaksi Luokka:Albanian kaupungit Luokka:Kukësin maakunta
The Blueprint Dives

The Blueprint Dives (lyhennetään usein Blueprint) on norjalaisen Extol-yhtyeen neljäs studioalbumi, joka julkaistiin 21. helmikuuta 2005. ==Yleiskatsaus== Ennen äänitystä yhtyeen riveistä poistuivat kitaristit Ole Børud ja Christer Espevoll. Tilalle tulivat rockyhtye Gangliónissa vaikuttaneet Tor Magne S. Glidje ja Ole Halvard Sveen. Albumilla yhtyeen tyyli vaihtui enemmän progressiiviseen metalliin ja post-hardcoreen. The Blueprint Divesin tunnelmaa on luonnehdittu "rauhalliseksi ja seesteiseksi", ja Imperiumi.net kuvaili tyyliä "fuusioksi yhtyeiden kuten Cult of Luna, Muse ja Porcupine Tree musiikkia".Albumin arvio Imperiumi.Net-sivulla Kappaleesta Pearl kuvattiin musiikkivideo,jonka ohjasivat Helmet Productionsin Øystein Moe ja Alexander Somma. The Death Sedative oli alun perin kirjoitettu Lengsel-yhtyeen kappaleeksi mutta se päätettiin kuitenkin äänittää Extolin albumille. The Blueprint Divesilla on myös kaksi Ganglión-yhtyeen materiaaliksi kirjoitettua kappaletta.Pekka Ryhänen, Extol-haastattelu, Imperiumi.Net . Luettu 3. maaliskuuta 2007 ===Vastaanotto=== The Blueprint Dives oli ehdolla Norjan Grammy-palkinnon, Spellemannsprisenin saajaksi vuoden 2005 parhaan norjalaisen metallialbumin kategoriassa. Albumi ylsi lisäksi sijalle viisi Norjan suurimman sanomalehden Dagbladetin järjestämässä äänestyksessä, jossa valittiin vuoden metallialbumitSmackTheJack.Net - Uutisloota - Uutinen - Extol ehdokkaana Norjan Grammy-voittajaksi . Luettu 3. maaliskuuta 2007.. ==Kappalelista== # # # # # # # # # # # # == Kokoonpano == * Tor Magne S. Glidje – sähkö- ja akustinen kitara * Peter Espevoll – laulu, akustinen kitara * Ole Halvard Sveen – sähkö- ja akustinen kitara, laulu * John Robert Mjåland – basso * David Husvik – rummut ===Muut muusikot=== * Anders Salomon Lidal – koskettimet kappaleilla Soul Deprived, Pearl, In Reversal, The Things I Found ja The Death Sedative * David Wallumrød – piano kappaleilla In Reversal ja Another Adam's Escape, rhodes kappaleella Lost in Dismay * Magnus Westgaard – etualan basso kappaleilla The Things I Found ja Lost in Dismay == Arvostelut == * AllMusic: * Imperiumi: 7+/10 ==Lähteet== ==Aiheesta muualla== *Albumin arvio Korroosio.Fi-sivulla *Albumin arvio Noise.Fi-sivulla *Albumin arvio Rokkizine.Fi-sivulla *Albumin arvio The Metal Observer -sivulla *Albumin arvio Sea of Tranquility -sivulla *Albumin arvio MusicOHM.Com-sivulla *Albumin arvio Progressive World -sivulla *Pearl-musiikkivideo Youtube-sivulla *Sanoituksia Dark Lyrics -sivulla * * Luokka:Extolin albumit Luokka:Vuoden 2005 albumit
Ghost in the Shell

Ghost in the Shell () on Masamune Shirow'n luoma manga. Se ilmestyi vuosina 1989–1991 ja sai jatko-osan Man/Machine Interface vuodesta 1997 alkaen. Sarjakuvan pohjalta on tehty myös elokuvia ja televisiosarjoja: * Ghost in the Shell – aaveääni * Ghost in the Shell 2: Innocence * Ghost in the Shell: Stand Alone Complex * Ghost in the Shell: Stand Alone Complex 2nd GIG * Ghost in the Shell: Stand Alone Complex: Solid State Society * Ghost in the Shell: Arise Alternative Architecture * Ghost in the Shell: Arise * Ghost In The Shell: The New Movie Vuonna 2017 sai ensi-iltansa näytelty elokuva, jonka pääosaa esittää Scarlett Johansson. Mangan pohjalta on myös tehty useita videopelejä. == Aiheesta muualla == * * Luokka:Animesarjat Luokka:Mangasarjat Luokka:Seinen Luokka:Science fiction -anime ja -manga Luokka:1980-luvun anime ja manga
Vanhin (mormonismi)

Vanhin (engl. elder) on Myöhempien aikojen pyhien liikkeessä eräs pappeuden viroista. Kyseessä on Melkisedekin pappeuden alin aste. Yleensä nuoret miehet, mikäli he osoittautuvat kelvollisiksi, saavat vanhimman viran täytettyään 18 vuotta tai lähtiessään lähetystyöhön. Kirkkoon aikuisiällä liittynyt mies voi saada vanhimman arvon oltuaan kirkon jäsen vuoden ajan ja osoittauduttuaan pappeuden arvon mukaiseksi. Vanhimmalta odotetaan muiden kirkon pappeuden haltijoiden tapaan uskoa Jumalaan ja evankeliumiin, uskollisuutta kirkon toiminnassa, siveyden lain noudattamista sekä alkoholista, huumausaineista, tupakasta, kahvista ja teestä pidättäytymistä. Opin ja liittojen mukaan vanhimman kutsumuksena on ”kastaa ja asettaa muita vanhimmiksi, papeiksi, opettajiksi ja diakoneiksi ja palvella leivän ja viinin, Kristuksen ruumiin ja veren vertauskuvien, siunaamisessa ja konfirmoida kirkkoon kasteessa otetut kätten päällepanon kautta tulen ja Pyhän Hengen kasteen saamiseksi, kirjoitusten mukaan ja opettaa, selittää, kehottaa, kastaa sekä valvoa kirkkoa ja vahvistaa kirkkoa kätten päällepanemisella ja Pyhän Hengen antamisella.” (20:39-43) Lisäksi vanhinten tulee johtaa kokouksia, sen mukaan kuin Pyhä Henki heitä ohjaa Jumalan käskyjen ja ilmoitusten mukaisesti (20:45). Käytännössä vanhimmat hoitavat siis seurakunnassa pyhien toimitusten toimittamista, se kastavat ja toimittavat sakramentin sekä johtavat tarvittaessa sakramenttikokouksia. Vanhimmilla on myös valtuus konfirmoida kirkon kastetut jäsenet kätten päälle panemisella. Konfirmaatiossa kastettu tulee Myöhempien aikojen pyhien Jeesuksen Kristuksen kirkon täysivaltaiseksi jäseneksi ja hänelle annetaan Pyhän Hengen lahja. Vanhimmat johtavat Aaronin pappeuden eri koorumeita niiden johtajina ja neuvonantajina. He toimivat myös kotiopettajina yhdessä ylipappien kanssa, pappien ja opettajien kanssa. Vanhimmat voivat myös siunata sairaita kätten päälle panemisella. Mormonismin käsityksen mukaan tällainen siunaus ja rukous sairaan puolesta voi parantaa sairaan. Muiden pappeuden haltijoiden tavoin vanhimmat on järjestetty koorumeiksi. Vanhimpien koorumiin voi kuulua peräti 96 jäsentä, joten seurakunnassa on vain yksi vanhimpien koorumi. Koorumilla on johtaja ja tällä kaksi neuvonantajaa sekä sihteeri. Käytännössä kaikki seurakuntien täysi- ikäiset miespuoliset jäsenet saavat osallistua vanhinten koorumin kokoukseen pappeuskokouksen aikana, vaikkei heillä olisikaan Melkisedekin pappeutta. Myös miespuoliset vierailijat saavat ottaa osaa vanhinten koorumin kokoukseen. Vaikka suurimmalla osalla MAP-kirkon täysi-ikäisistä miespuolisista jäsenistä on vanhimman arvo, tätä ei yleensä käytetä puhuttelussa ja muutenkaan sukunimen yhteydessä arvonimenä. Vain lähetystyötään tekeviä miehiä kutsutaan vanhimmiksi (esimerkiksi ”vanhin Smith”), samoin kirkon kahtatoista apostolia ja kirkon yleisauktoriteetteja. Luokka:Pappeus (mormonismi) de:Elder
Eugene Shoemaker

Eugene Merle Shoemaker (28. huhtikuuta 1928 Los Angeles, Kalifornia – 18. heinäkuuta 1997) oli yhdysvaltalainen tähtitieteilijä. Hän oli yksi planeettatutkimuksen uranuurtajista. Shoemaker tunnetaan parhaiten yhtenä Shoemaker-Levy 9 -komeetan löytäjistä yhdessä vaimonsa Carolyn Shoemakerin ja kollegansa David Levyn kanssa. Shoemaker halusi aikanaan päästä astronautiksi Apollo-ohjelmaan, mutta terveyssyistä tämä ei onnistunut. Myöhemmin hän muun muassa etsi meteoriittikraattereita maapallolta. Eräällä tällaisella matkalla Australiassa hän kuoli auto-onnettomuudessa. Hänen ruumiinsa tuhkattiin ja laitettiin pieneen koteloon avaruusluotain Lunar Prospectorin sisään. Kun luotain iskeytyi Kuuhun, Shoemakerin tuhka levisi Kuun etelänavalle. Hän on toistaiseksi ainoa henkilö, joka on haudattu Kuuhun. == Lähteet == Luokka:Yhdysvaltalaiset tähtitieteilijät Luokka:Liikenneonnettomuudessa kuolleet Luokka:Vuonna 1928 syntyneet Luokka:Vuonna 1997 kuolleet
Ylipappi (mormonismi)

Ylipappi on Myöhempien aikojen pyhien liikkeessä eräs pappeuden asteista. Ylipappi kuuluu Melkisedekin pappeuden kutsumuksiin. Ylipapin valtuutena pidetään ennen muuta hallitsemista ja paimennustyön tekemistä. Ylipapit ovat yleensä vastuussa seurakuntien ja niitä suurempien hallinnollisten yksiköiden, vaarnojen hallinnosta. Lisäksi ylipapit vastaavat seurakunnissa paimennus- eli sielunhoitotyön johtamisesta ja nuorten miesten valmentamisesta vanhimman virkaan. Myös sukututkimus- ja temppelityön johtaminen on ylipappien vastuulla. Ylipapit on muiden MAP-kirkon pappeuksien tapaan järjestetty koorumeihin. Ylipappien koorumi ei kuitenkaan ole paikallisseurakunnan tasolla, vaan vaarnan tasolla. Vaarnan johtaja on samalla vaarnansa ylipappien johtaja. Häntä auttaa hänen työssään kaksi neuvonantajaa. Yhdessä seurakunnan piispan kanssa vaarnanjohtaja järjestää kuhunkin seurakuntaan ylipappien ryhmän. Luokka:Pappeus (mormonismi)